<!-- wp:paragraph -->
<p>Acum cateva zile, la cinema, o replica dintr-un film:<br>
"Your entire existence makes me unconfortable",<br>
tradusa "Intreaga ta existenta imi da emotii",<br>
m-a facut sa scriu articolul asta…<br>
CAND ERAM COPIL<br>
Eu tin minte, cand eram mic, ma trezeam sa merg la gradinita si, cel putin in primele<br>
saptamani, nu imi placea deloc asta. Si simteam in dinti, in masele, o tensiune, ceva ce nu<br>
puteam sa explic in cuvinte. Imi venea sa scrajnesc din dinti.<br>
CAND AM CRESCUT<br>
Anii au trecut, am crescut si, pe bancile scolii, mi-am dat seama cand simt asta: cand<br>
urmeaza ceva ce nu-mi place sau de care mi-e frica, adica, asa cum suntem crescuti si<br>
invatati sa spunem: atunci cand "aveam emotii".<br>
Da, simteam nelinistea asta (care nu mai era doar in masele) de cate ori urma o teza<br>
importanta, o intalnire sau o discutie in care nu stiam ce raspuns sau rezultat voi primi… ati<br>
prins ideea, cand mi-era frica!<br>
La tine n-a fost asa? Cand aveai un examen, nu te intreba lumea daca "ai emotii"? Mai<br>
tarziu, atunci cand te indragostesti, parca ai asa o ezitare, o retinere sa spui asta - si chiar<br>
daca o spui, o usoara teama tot este. Atunci cand urmeaza ceva ce e important pentru<br>
tine, pentru viata ta, cariera ta, "ai emotii".<br>
CE SUNT EMOTIILE, PANA LA URMA?<br>
Insa "emotiile" astea, de unde vin ele? Cel mai des, din necunoscut - cand nu stii ce<br>
urmeaza, ce raspuns vei primi, cum va reactiona persoana din fata ta, daca te va asculta<br>
sau se va infuria, daca vei primi ceea ce iti doresti sau… nu. Cand ti-e frica de esec, de<br>
refuz, de respingere, de judecata, de critica… atunci iti spui tie insuti - sau ti-e spus - ca "ai<br>
emotii".<br>
Semnal de alarma foarte puternic! Asa suntem crescuti: sa asociem cuvantul "emotie" cu<br>
frica! Se formeaza in subconstientul nostru o conexiune intre senzatia aia neplacuta,<br>
nelinistea, stresul, teama - mica sau mare - si cuvantul "emotii".<br>
FRICA - DOAR O FLOARE DIN BUCHET<br>
Adevarul este ca frica este doar o emotie. Atat. Una din multele care exista si pe care<br>
suntem capabili, nascuti si predestinati sa le simtim! Este atat de gresit sa punem semnul<br>
egal intre "Am emotii" si "Mi-e frica". Spunand "am emotii", le asociezi pe toate cu starea<br>
asta cu care nu te simti prea comod. Nespunand "mi-e frica", acea frica nu stie decat sa<br>
creasca, iar disconfortul tau odata cu ea.<br>
Si o sa mai vorbim despre frica, treaba e nu sa nu-ti fie, ci cu tot cu ea sa mergi spre ceea<br>
ce-ti doresti. Cum? Habar n-am sa-ti spun tie, o sa-ti spun cum am facut eu.<br>
BUCHETUL<br>
O gama larga de emotii circula de la vinovatie, rusine, tristete, frica, furie, curaj, mandrie,<br>
bucurie, extaz… cu unele ne simtim confortabil, cu altele nu. Pe unele le stim prea bine, pe</p>
<!-- /wp:paragraph -->

<!-- wp:paragraph -->
<p>altele deloc. Si de aici toata viata noastra: ne e bine sau nu ne e bine in functie de cat de<br>
echilibrat este sistemul nostru emotional.<br>
Sapte dintre emotii sunt numite principale si, daca pe una dintre cele sapte, nu o poti simti,<br>
trai, exprima, manifesta, toate celelalte sunt blocate. In aceeasi masura, daca traiesti toata<br>
viata intr-o singura emotie. Aici plaja este foarte larga si putem sa dezvoltam, vorbim<br>
despre traume, blocaje, dificultatea de a trai o viata de om normal pana la imposibilitatea<br>
de a te indrepta si de a obtine ceea ce-ti doresti.<br>
CATE CEVA DESPRE FLORILE PRINCIPALE<br>
Nu exista emotii negative si pozitive, cel mult am putea spune ca sunt emotii care-ti dau o<br>
stare de bine si care nu, emotii cu care esti confortabil si cu care nu. Primele dintre cele pe<br>
care ti le-am enumerat - vinovatia, rusinea, tristetea, frica sunt numite laolalta "cusca<br>
emotionala", iar urmatoarea emotie pe aceasta "scara" este furia - care te scoate din<br>
aceasta cusca.<br>
VINOVATIA<br>
O sa scriu un articol separat despre experientele mele cu vinovatia si cateva metode de a<br>
scapa de ea, uneori este foarte apasatoare, mai ales dupa evenimente importante din<br>
viata ta sau dupa ce a trecut mult timp de cand traiesti in ea. Rusinea este, frumos spus,<br>
vinovatia fata de tine insuti. Tristetea are linistea ei si poate fi un stimulent bun al<br>
creativitatii. Imagineaza-ti cand esti indragostit, dupa o suferinta, ce roman de dragoste<br>
autentic si incarcat de emotii ar iesi. imagineaza-ti, pe de alta parte, mult mai concret, cat<br>
de greu este sa spui “am gresit!”. FURIA<br>
Furia are si ea povestea ei care merita spusa separat. Oamenii o resping, spunand ca nu<br>
este buna, insa doar atunci cand esti indragostit traiesti o pasiune asa frumoasa si intensa<br>
ca atunci cand esti furios, nu? Pe de alta parte, ai auzit de multe ori ca "nu e bine sa tii in<br>
tine". Echilibrul este dat de o realitate, aceea ca e o diferenta intre emotie si</p>
<!-- /wp:paragraph -->

<!-- wp:paragraph -->
<p>comportament. Pot foarte usor sa spun "nu e ok asta pentru mine!" sau "m-a deranjat, m-<br>
am simtit ranit si neapreciat" sau "frateeee, ce m-am enervat!" fara sa te scuip, sa te injur, sa te lovesc. Nepotrivit si nesanatos este comportamentul agresiv. Exprimarea furiei este</p>
<!-- /wp:paragraph -->

<!-- wp:paragraph -->
<p>foarte sanatoasa!<br>
MANDRIA<br>
Opusul rusinii este mandria, care deseori este confunata cu aroganta, cu ingamfarea, iar<br>
mandria este o emotie atat de frumoasa, esti constient de propria ta valoare, de rezultatele<br>
tale, iar aceasta stare te incarca cu energie sa continui, sa faci mai mult, sa obtii mai mult,<br>
sa-ti fie mai bine. Atunci cand ai o idee, curajul este emotia opusa fricii care te face sa<br>
actionezi, iar atunci cand ai obtinut ce-ai vrut, te simti mandru de tine! Si cum se simte un<br>
om mandru de el? Bucuros, nu-i asa? Adeseori confundam si bucuria cu satisfactia. Noi<br>
nu mai stim de ani multi, poate chiar din copilarie, sa ne bucuram. Bifam taskuri, ne<br>
cumparam lucruri, ne atingem obiective, uneori nici macar ale noastre, iar asta ne<br>
satisface. Nu ne mai bucura… pai aminteste-ti cum era cand erai mic, cand te jucai, cand<br>
te bucura cel mai nesemnificativ lucru, cand nu era nevoie de mare efort sa gasesti<br>
bucuria, cand te trezeai dimineata si n-aveai nicio grija…<br>
FRICA<br>
Frica este emotia pe care o cunoastem toti. Nu ne place sa ne fie frica. Insa ea ne-a adus<br>
pana aici, pana in ziua de azi. Ea este prietenul nostru, este aliatul nostru, datorita ei am<br>
evoluat ca specie si ne-a tinut in viata. Uneori, suntem atat de adanciti in frica incat si</p>
<!-- /wp:paragraph -->

<!-- wp:paragraph -->
<p>bucuria tot din frica o traim. Ti s-a intamplat - sa fie ceva atat de frumos si sa-ti vina gandul<br>
"aolo, dar daca se termina?" Are si ea scara ei, de la teama la frica la groaza la teroare. Si<br>
sunt specialist in asta, o sa-ti mai scriu despre trairile si experientele mele - si ce m-a<br>
ajutat ca, in ciuda fricii, sa fac, nu sa ma opresc sau sa aman.<br>
CONCLUZII<br>
Poti sa traiesti mai multe emotii intr-o singura secunda, insa niciodata doua simultan. Poti<br>
sa intri linistit in casa, venind mai devreme de la serviciu, vezi pantofi de barbat pe hol si te<br>
inspaimanta gandul ca femeia ta ar putea avea pe cineva in casa, apoi te relaxezi si incepi<br>
sa razi cand auzi vocea cumnatului tau care a venit in vizita. Emotiile sunt frumoase si<br>
bune toate, iar viata sanatoasa este un dans printre ele toate. Uneori, emotiile sunt de<br>
lunga durata, iar asta le transforma in sentimente. Iubirea este un sentiment, pentru ca<br>
dureaza. Asta nu inseamna ca, in ciuda iubirii, partenerul de cuplu nu te poate intrista<br>
punctual sau infuria. Acestea, tristetea, furia sau altele care pot aparea, sunt emotii.<br>
Iubirea, sentimentul general, ramane.<br>
Asadar, este foarte toxic pentru sistemul nostru emotional, pentru viata noastra daca vrei,<br>
sa spunem "Am emotii" atunci cand corect este "Mi-e frica". Si-am auzit la atatea emisiuni<br>
de talent show, cand juratii spun concurentilor "Lasa-le in colo de emotii". Pe bune? Daca<br>
n-as mai avea emotii, as fi mort. Ad literam!<br>
DORINTA VS FRICA<br>
In viata, sunt momente mai sensibile. Nascute din dorinta, din curiozitate sau venite pur si<br>
simplu. Momente cand nu stim ce urmeaza. Cand, ca niste copii, ne dorim una alta. Si ne<br>
e frica de rezultat. De raspuns. De un posibil esec. De o pierdere a ceva ce inca nu avem.<br>
Si ne e frica. Atunci nu avem "emotii", ci avem o emotie, o anumita emotie, una singura:<br>
frica.<br>
Daca ai sarit cu parasuta sau, daca nu, iti poti imagina, la marginea usii avionului, la 4000<br>
de metri inaltime, cand instinctul ar fi sa spui ca "Da, ai emotii", de fapt, adevarul este ca<br>
"ti-e frica". Frumos este ca, in ciuda fricii, tot sari! Si bravo tie! Asta te face mandru de tine.<br>
Si iti aduce si bucurie. Uite, cate emotii! Abia la final de zi poti spune ca ai avut emotii:<br>
frica, mandrie, bucurie. Toate, succesiv. De-a lungul zilei.<br>
Traieste-ti emotiile! :)<br>
Cum?, ma vei intreba. Habar n-am sa-ti raspund la aceasta intrebare. Esti unic. Ar<br>
insemna sa scriu un milion de articole pentru un milion de cititori. Insa nici asa nu as reusi<br>
sa-ti raspund simplu, pentru ca intrebarea nu este una simpla. Pot sa-ti arat. Si sa te<br>
indrum spre o experienta prin care am trecut si eu, o experienta care m-a condus pe acest<br>
drum. Din acel moment, viata mea s-a schimbat radical. O sa-ti povestesc despre asta,<br>
poate, intr-o zi. Daca vrei si tu, intreaba-ma in privat. Pana una alta, tot ce-am trait si-am<br>
descoperit in toti acesti ani, tot ce-am vazut ca functioneaza pentru mine si pentru oamenii<br>
cu care am lucrat pana acum, am pus laolalta in cele doua programe cu care am inaugurat<br>
Artavi Academy. Poti sa vezi aici despre ce e vorba. Pe curand!</p>
<!-- /wp:paragraph -->